**ZAPISNIK**

2. sjednice Upravnog vijeća održane u srijedu, 18. 12. 2020. godine u periodu od 14. 00 sati do 15. 30. sati u dvorani 5. na lokaciji sjedišta Centra u Kušlanovoj 59a u Zagrebu. Sastanak je održan uz poštivanje epidemioloških mjera, uz pridržavanje prava razmaka između sudionika sastanka i nošenje zaštitnih maski od strane svih sudionika sastanka.

Sjednici su prisustvovali: Đurđica Sumrak, predsjednica Upravnog vijeća; Robert Holjevac, zamjenik predsjednice i predstavnik osnivača, Trpimir Goluža, predstavnik roditelja korisnika; Anita Lukić, predstavnica radnika. Odsutan: Neven Tučkar, predstavnik osnivača.

Uz navedene članove Upravnog vijeća sjednici su prisustvovale i Ivana Rotim, ravnateljica Centra, Petra Mlinarić, voditeljica financijsko-računovodstvenih poslova i Sanja Tomac, tajnica.

Predložen je sljedeći dnevni red sjednice (prethodno poslan članovima elektroničkom poštom):

1. Verifikacija zapisnika 1. sjednice

2. Izvješće ravnateljice o aktualnostima u Centru

3. Donošenje Prijedloga Financijskog plana za 2022. godinu i projekcija za 2022. i 2023. godinu

4. Razno

Predsjednica Upravnog vijeća otvara sjednicu, 2. sjednicu u novom mandatu, pozdravlja prisutne i utvrđuje da kvorum za sjednicu postoji te se ista može održati.

**Ad 1.**

Primjedbi na prethodno poslan zapisnik 1. sjednice nije bilo te je **zapisnik usvojen jednoglasno sa 4 (četiri) glasa ''ZA'', 0 glasova ''PROTIV'' te 0 ''suzdržanih glasova''.**

**Ad 2.**

Ravnateljica obavještava prisutne kako je trenutno stanje u Centru, s obzirom na sve okolnosti, dobro. Kolege u osnovnoj i srednjoj školi Centra nastavu provode i učenici nastavu pohađaju on-line. Posebno ističe dobru suradnju s epidemiolozima koji su spremni za pomoć i suradnju. Dodaje kako je i odluka o on-line nastavi donesena u suradnji s epidemiolozima.

Ravnateljica pohvaljuje radnike Centra za pridržavanje mjera. Radnici nose zaštitne maske u prostorijama Centra te im se prilikom dolaska i odlaska s posla mjeri temperatura. Također prilikom ulaska u Centar provodi se dezinfekcija. Zaštitne opreme, za sada, imamo dovoljno. Centar je dobio i brze antigenske testove namijenjene za periodička testiranja.

**Ad 3.**

Voditeljica financijsko-računovodstvenih poslova obrazlaže materijal koji je članovima Upravnog vijeća prethodno poslala mailom.

Prijedlog Financijskog plana za 2021. i projekcija za 2022. i 2023. Centra donosi se **jednoglasno sa 4 (četiri) glasa ''ZA'', 0 glasova ''PROTIV'' te 0 ''suzdržanih glasova''.**

**ZAPISNIK**

3. sjednice Upravnog vijeća održane u ponedjeljak, 22. 02. 2021. godine u periodu od 14. 00 sati do 15. 00. sati u dvorani 5. na lokaciji sjedišta Centra u Kušlanovoj 59a u Zagrebu. Sastanak je održan uz poštivanje epidemioloških mjera, uz pridržavanje prava razmaka između sudionika sastanka i nošenje zaštitnih maski od strane svih sudionika sastanka.

Sjednici su prisustvovali: Đurđica Sumrak, predsjednica Upravnog vijeća; Robert Holjevac, zamjenik predsjednice i predstavnica osnivača, Anita Lukić, predstavnica radnika. Odsutni: Neven Tučkar, predstavnik osnivača i Trpimir Goluža, predstavnik roditelja korisnika.

Uz navedene članove Upravnog vijeća sjednici su prisustvovale i Ivana Rotim, ravnateljica Centra, Petra Mlinarić, voditeljica financijsko-računovodstvenih poslova i Sanja Tomac, tajnica.

Predložen je sljedeći dnevni red sjednice (prethodno poslan članovima elektroničkom poštom):

1. Verifikacija Zapisnika 2. sjednice
2. Izvješće ravnateljice o aktualnostima u Centru
3. Usvajanje Završnog računa za 2020. godinu i donošenje Odluke o raspodjeli rezultata
4. Ocjenjivanje ravnateljice za 2020. godinu
5. Razno

Predsjednica Upravnog vijeća otvara sjednicu, 3. sjednicu u novom mandatu, pozdravlja prisutne i utvrđuje da kvorum za sjednicu postoji te se ista može održati.

**Ad 1.**

Primjedbi na prethodno poslan zapisnik 2. sjednice nije bilo te je **zapisnik usvojen jednoglasno sa 3 (tri) glasa ''ZA'', 0 glasova ''PROTIV'' te 0 ''suzdržanih glasova''.**

**Ad 3**

Dodatnih pitanja i primjedbi na izlaganje voditeljice financijsko-računovodstvenih poslova nema te je **Završni račun usvojen jednoglasno sa 3 (tri) glasa ''ZA'', 0 (nula) glasova ''PROTIV'' te 0 (nula) ''suzdržanih glasova''. Također je jednoglasno, sa 3 (tri) glasa ''ZA'', 0 (nula) glasova ''PROTIV'' te 0 (nula) ''suzdržanih'' glasova donesena Odluka o raspodijeli rezultata i Odluka o kratkoročnim i privremenim beskamatnim pozajmicama iz vlastitih sredstava za plaćanje proračunskih rashoda i izdataka. Jednoglasno, sa 3 (tri) glasa ''ZA'', 0 (nula) glasova ''PROTIV'' te 0 (nula) ''suzdržanih'' glasova donesena je Odluka o izmjeni financijskog plana za 2021. godinu.**

**Ad 4.**

Članovi Upravnog vijeća jednoglasno odlučuju kako za usmeno izlaganje prijedloga ocjene nema potrebe te se slažu s predloženom ocjenom.

Odluka o ocjeni ravnateljice **''naročito uspješna''** za rad u 2020. godini donosi se **jednoglasno sa 3 (tri) glasa ''ZA'', 0 (nula) glasova ''PROTIV'' te 0 (nula) ''suzdržanih glasova''.**

**Ad 5**

Pod ovom točkom nije bilo rasprave.

**ZAPISNIK**

**4. sjednice** Upravnog vijeća održane u utorak, 18. 05. 2021. godine u periodu od 12. 00 sati do 13. 30. sati na lokaciji sjedišta Centra u Kušlanovoj 59a u Zagrebu.

Sjednici su prisustvovali: Robert Holjevac, zamjenik predsjednice i predstavnik osnivača, Neven Tučkar, predstavnik osnivača, Anita Lukić, predstavnica radnika. Odsutni: Đurđica Sumrak, predsjednica Upravnog vijeća i predstavnica osnivača, Trpimir Goluža, predstavnik roditelja korisnika.

Uz gore navedene prisutne članove Upravnog vijeća, sjednici su prisustvovale i Ivana Rotim, ravnateljica Centra, Petra Mlinarić, voditeljica financijsko-računovodstvenih poslova i Sanja Tomac, tajnica.

Predložen je sljedeći dnevni red sjednice (prethodno poslan članovima elektroničkom poštom):

1. Verifikacija Zapisnika 3. sjednice
2. Izvješće ravnateljice o aktualnostima u Centru
3. Donošenje prijedloga Izmjena i dopuna Statuta Centra
4. Donošenje prijedloga Pravilnika o mjerilima i načinu korištenja vlastitih prihoda Centra
5. Nabava informatičke i komunikacijske opreme iz projekta ''Vinko Bek'' – pomagala za sve, obavijesti i prijedlog odluke
6. Donošenje Izmjena i dopuna Financijskog plana
7. Odluka o pokretanju postupka izmjene vanjske stolarije
8. Razno

Prisutni članovi Upravnog vijeća dogovaraju se kako će 4. sjednicu voditi predstavnik osnivača – gospodin Neven Tučkar, a dokumente donesene na sjednici potpisat će gospodin Robert Holjevac – zamjenik predsjednice Upravnog vijeća i predstavnik osnivača. Utvrđuje da kvorum za sjednicu postoji te se ista može održati.

**Ad 1.**

Primjedbi i dopuna na prethodno poslan zapisnik 3. sjednice nije bilo te je **zapisnik usvojen jednoglasno sa 3 (tri) glasa ''ZA'', 0 glasova ''PROTIV'' te 0 ''suzdržanih glasova''.**

**Ad 2.**

Ravnateljica obavještava članove Upravnog vijeća donacijama.

Što se tiče tužbi radnika za isplatu razlike u plaći temeljem Sporazuma Vlade – povećanje osnovice plaće u javnim službama za razdoblje prosinac 2015. – siječanj 2017. godine ravnateljica obavještava o postupcima pred sudom kojim tuže Centar za isplatu razlike u plaći.Ravnateljica pojašnjava kako je o svemu obavješteno Ministarstvo te se čekaju upute o daljnjim koracima jer bez Ministarstva se ne mogu dogovarati niti isplate razlike plaće, a niti sklapati nagodbe s radnicima.

Ravnateljica obavještava kako je o svim pitanjima za koje su poslani upiti Ministarstvu, a na koje nismo zaprimili odgovor slane požurnice. U međuvremenu je stigao odgovor odnosno suglasnost Ministarstva vezano za izradu projektne dokumentacije za novi prostor u Splitu.

Članovi Upravnog vijeća zahvaljuju ravnateljici na izvješću o aktualnostima te konstatiraju kako su sve informacije primili na znanje.

**Ad 3**

Svi prijedlozi navedenih izmjena i dopuna Statuta se jednoglasno prihvaćaju te se  **jednoglasno sa 3 (tri) glasa ''ZA'', 0 glasova ''PROTIV'' te 0 ''suzdržanih glasova'' donosi Zaključak kojim se donose Izmjene i dopune Statuta.**

Tajnica dodaje kako će se zaključak s tekstom predloženih izmjena i dopuna Statuta poslati Ministarstvu na prethodnu suglasnost te se potom Upravno vijeće ponovno treba sastati i donijeti Izmjene i dopune Statuta.

**Ad 4**

Tajnica pojašnjava da je postupak donošenja Pravilnika, kao i kod Izmjena i dopuna Statuta – slanje teksta Ministarstvu te, po dostavljenoj suglasnosti i donošenje Pravilnika o ostvarivanju i korištenju vlastitih sredstava, na sjednici Upravnog vijeća.

**Ad 5**

Voditeljica financijsko - računovodstvenih poslova pojašnjava proceduru postupka ''Vinko Bek'' – pomagala za sve. Navodi kako za prvu grupu nabave – informatičke i komunikacijske opreme potrebno donijeti odluku o odabiru. Rok za dostavu ponuda je istekao te ponude pregledava i ocjenjuje voditelj projekta. Prvo je potrebno donijeti odluku kojom se utvrđuje da se nabavlja navedena oprema, a potom je potrebno da Upravno vijeće da suglasnost na Odluku o odabiru – u kojoj će se navesti odabrani ponuditelj te iznos ponude. Članovi Upravnog vijeća primaju izneseno na znanje te mole na uvid zapisnik s cijenama svih ponuditelja te obrazloženjem.

Zbog povezanosti **točke 6. i 7.** gospodin Neven Tučkar koji vodi sjednicu predlaže spajanje te zajedničku raspravu ovih dvaju točaka u jednu. Članovi Upravnog vijeća slažu se s navedenim prijedlogom.

Članovi Upravnog vijeća primaju navedeno na znanje, slažu se s prijedlogom te jednoglasno, **s 3 (tri) glasa ''ZA'', 0 glasova ''PROTIV'' te 0 ''suzdržanih glasova'' donose Izmjene i dopune Financijskog plana te Odluku o pokretanju postupka nabave za izmjenu vanjske stolarije.**

**Ad 8**

Pod ovom točkom nije bilo rasprave.

Akte – zaključke/odluke s ove sjednice te zapisnika s prethodne sjednice je, budući da je predsjednica Upravnog vijeća bila odsutna, potpisao njezin zamjenik gosp. Robert Holjevac.

Sjednica Upravnog vijeća završena je u 14,00. sati.

**ZAPISNIK**

**5.sjednice** i izvanredne sjednice Upravnog vijeća održane u srijedu, 09. 06. 2021. godine u periodu od 13. 15 sati do 14. 15. sati na lokaciji sjedišta Centra u Kušlanovoj 59a u Zagrebu.

Sjednici su prisustvovali: Robert Holjevac, zamjenik predsjednice i predstavnik osnivača, Trpimir Goluža, predstavnik roditelja korisnika, Anita Lukić, predstavnica radnika.

Odsutni: Đurđica Sumrak, predsjednica Upravnog vijeća i predstavnica osnivača i Neven Tučkar, predstavnik osnivača.

Uz gore navedene prisutne članove Upravnog vijeća, sjednici su prisustvovale i Ivana Rotim, ravnateljica Centra, Petra Mlinarić, voditeljica financijsko-računovodstvenih poslova, predstavnica voditelja projekta ''Vinko Bek''- pomagala za sve i Sanja Tomac, tajnica.

Predložen je sljedeći dnevni red sjednice (prethodno poslan članovima elektroničkom poštom):

1. Verifikacija Zapisnika 4. sjednice
2. Donošenje Odluke o odabiru ponuditelja u postupku nabave informatičke i komunikacijske opreme
3. Razno

Prisutni članovi Upravnog vijeća dogovaraju se kako će 5. sjednicu voditi predstavnik roditelja korisnika – gospodin Trpimir Goluža. Utvrđuje se da kvorum za sjednicu postoji te se ista može održati.

Gospodin Goluža čita predloženi dnevni red sjednice, prigovora nema, prijedloga dodatnih točaka nema te se predloženi dnevni red jednoglasno prihvaća.

**Ad 1.**

Ostalih prijedloga izmjena i primjedbi na prethodno poslan zapisnik 4. sjednice nije bilo te je **zapisnik usvojen jednoglasno sa 3 (tri) glasa ''ZA'', 0 glasova ''PROTIV'' te 0 ''suzdržanih glasova''.**

**Ad 2.**

Članovima Upravnog vijeća pojašnjeno je kako je prvo istraživanje tržišta, a koje su provodili djelatnici Centra, obavljeno prema smjernicama Ministarstva gospodarstva. Stručni djelatnici koji će raditi s opremom koja se nabavlja odnosno koristiti službena vozila prikupljali su ponude, a tehničke specifikacije sastavljaju predstavnici voditelja projekta (stručni tim).

Članovi Upravnog vijeća složili su se da će u čim skorijem mogućem roku pregledati ponude te će se ponovno sastati, najvjerojatnije idući tjedan, radi donošenja odluke o odabiru ponuditelja.

**Ad 3**

Pod ovom točkom nije bilo rasprave.

**ZAPISNIK**

6.sjednice i izvanredne sjednice Upravnog vijeća održane u utorak, 29. 06. 2021. godine u periodu od 13. 30 sati do 14. 30. sati na lokaciji sjedišta Centra u Kušlanovoj 59a u Zagrebu.

Sjednici su prisustvovali: Đurđica sumrak, predsjednica i predstavnica osnivača, Robert Holjevac, zamjenik predsjednice i predstavnik osnivača, Neven Tučkar, predstavnik osnivača, Anamarija Giuliani, zamjenica predstavnice radnika.

Odsutni: Trpimir Goluža, predstavnik roditelja korisnika, Anita Lukić, predstavnica radnika.

Uz gore navedene prisutne članove Upravnog vijeća, sjednici su prisustvovale i Ivana Rotim, ravnateljica Centra, Petra Mlinarić, voditeljica financijsko-računovodstvenih poslova.

Predložen je sljedeći dnevni red sjednice (prethodno poslan članovima elektroničkom poštom):

1. Verifikacija Zapisnika 5. sjednice
2. Donošenje Odluke o davanju suglasnosti za donošenje Odluke o odabiru i sklapanje ugovora o nabavi informatičke i komunikacijske opreme
3. Donošenje Odluke o davanju suglasnosti za donošenje Odluke o odabiru i sklapanje ugovora o nabavi radova na zamjeni vanjske stolarije
4. Razno

Predsjednica Đurđica Sumrak čita predloženi dnevni red sjednice, prigovora nema, prijedloga dodatnih točaka nema te se predloženi dnevni red jednoglasno prihvaća.

**Ad 1.**

Svi prisutni članovi Upravnog vijeća potvrđuju da su dobili zapisnik mailom.

Primjedbi i dopuna na prethodno poslan zapisnik 3. sjednice nije bilo te je zapisnik usvojen **jednoglasno sa 3 (tri) glasa ''ZA'', 0 glasova ''PROTIV'' te 0 ''suzdržanih glasova''**.

**Ad 2.**

Kriteriji za ocjenjivanje/odabir ponuda su bili cijena koja je nosila 90 % bodova i jamstvo koje je nosilo 10 % bodova. Navodi kako je u ponudi uključeno i održavanje opreme.

Voditeljica računovodstva dodaje da je cjelokupna dokumentacija dostavljena na pregled i na nadležno Ministarstvo i da tek po zaprimanju suglasnosti Odluka o odabiru postaje izvršna.

**Jednoglasno se, sa 4 (četiri) glasa ''ZA'', 0 glasova ''PROTIV'' te 0 ''suzdržanih glasova'' donosi Odluka o davanju suglasnosti za donošenje Odluke o odabiru i sklapanje ugovora o nabavi informatičke i komunikacijske opreme**

**Ad 3.**

Voditeljica računovodstva dodaje da je i za ovu nabavu cjelokupna dokumentacija dostavljena na pregled na nadležno Ministarstvo i da tek po zaprimanju suglasnosti Odluka o odabiru postaje izvršna.

**Jednoglasno se, sa 4 (četiri) glasa ''ZA'', 0 glasova ''PROTIV'' te 0 ''suzdržanih glasova'' donosi Odluka o davanju suglasnosti za donošenje Odluke o odabiru i sklapanje ugovora o nabavi radova na zamjeni vanjske stolarije.**